APROBACIÓN DEFINITIVA DO EXPEDIENTE DA NORMATIVA DO CIRCUITO DE MOTOCROS DO CARRIO DO CONCELLO DE LALÍN
ADMINISTRACIÓN LOCAL — Municipal — Lalín (Ordenanzas e Regulamentos, 24/08/2016)

O Pleno da Corporación do Concello de Lalín, en sesión ordinaria celebrada o día 30 de xuño de 2016, aprobou con carácter provisional a modificación do Regulamento de utililzación das instalacións Deportivas municipais do Concello de Lalín, consistente na introducción no seu texto dun novo Capítulo III-Bis: Normativa do Circuito de Motocros do Carrio Na mesma sesión do Pleno da Corporación á que se fixo referencia, acordouse o establecemento do Prezo Público polo uso e prestación de servizos do Circuito de Motocros do Carrio do Concello de Lalín mediante a aprobación da súa ordenanza reguladora. Rematado o período de exposición pública do citado expediente sen que se presentaran reclamacións, enténdese definitivamente adoptado o acordo ata entón provisional, segundo o artigo 49 da Lei 7/1985, do 2 de abril, Reguladora das Bases do Réxime Local, polo que se procede á publicación do texto íntegro ou modificado destas ordenanzas, en cumprimento do disposto na citada normativa. De acordo co artigo 1 do Regulamento ten a condición de instalación deportiva municipal aquelas cedidas, por calquera título xurídico, ó Concello de Lalín para a súa xestión ou explotación. Esta instalación rexeranse polo establecido no regulamento coas excepcións establecidas no presente capítulo. Polo tanto o presente capítulo ten por obxecto regular o réxime xurídico, xestión, uso e utilización do Circuíto do Carrio de titularidade en réxime de alugueiro do Concello de Lalín. A instalación deportiva municipais cumprirá as normas urbanísticas de seguridade e demais normativa aplicable para este tipo de instalacións. O circuito de Motocros do Carrio destínase exclusivamente para a práctica de Motocros e Enduro O pagamento do prezo público para poder utilizar a instalación é obrigatorio e realizarase, antes da utilización da instalación, na forma e contía que estableza o texto regulador vixente. Os tipos de modalidade de aboamentos será de abono anual de Carnet de Socio de Tempada e entrada de 1 día. Para a obtención do carnet de socio deberá presentar a seguinte documentación: Para a obtención da entrada de 1 día deberá presentar a seguinte documentación: Indicar que a obtención do carnet de socio e a entrada de 1 día supon a aceptación e cumprimento do presente regulamento en todos os seus termos. No circuíto figurará, con carácter preceptivo e en lugar visible un cartel coas seguintes informacións: O acceso ás instalacións deportivas municipais supón a aceptación das normas contidas no regulamento, no presente anexo e no resto da normativa de aplicación. No caso do circuíto do Carrio o horario será de 11:00 a 17:30, sábados e domingos, podendo sufrir modificacións puntuais. En canto as tarifas, os socios aboarán una cota anual de 100 € mentres que os visitantes eventuais aboarán 10 € por día de uso. A apertura e peche das instalacións realizarase por persoal municipal, así como o control e vixilancia da actividade dentro do circuíto. Distas tarefas poderán delegarse ou cederse a unha asociación ou similar mediante un convenio de colaboración ou o que legalmente se dispoña.1. Está totalmente prohibido facer lume no recinto.2. Para entrar na pista cada piloto debe estar equipado con casco, botas, guantes e as debidas proteccións homologadas.3. Circularase no sentido contrario as agullas do reloxo, entrando e saíndo do mesmo nas zonas habilitadas para dita finalidade.4. Queda prohibido cruzar a pista.5. Está prohibido circular no sentido contrario ó indicado.6. Está prohibido parar dentro da pista.7. A saída ou abandono da pista será indicada ós demais pilotos que circulen levantando o brazo esquerdo.8. A entrada a pista realizarase cando sexa segura a incorporación.9. Queda prohibido realizar só unha parte do circuíto reiteradamente.10. En caso de accidente, o piloto que circule inmediatamente detrás anunciará o suceso reducindo a súa velocidade e movendo o brazo esquerdo de arriba a abaixo.11. Na pista circularase cunha velocidade moderada de acordo coas condicións da pista.12. Os pilotos deberán seguir sempre trazadas naturais, sen facer manobras bruscas que poidan poñer en perigo a outros pilotos.13. Na zona de padock deberase circular a non máis de 10 km/h.14. Está prohibida a circulación das motos fora do trazado da pista, agás avaría ou accidente.15. As pequenas reparacións deberán facerse na zona de padock sempre que as mesmas non teñan efectos nocivos no entorno. Quedan prohibidos os cambios de aceite e traballos similares que poidan ocasionar vertidos ó medio.16. Os animais de compañía deben permanecer na zona de padock debidamente atados xunto ós seus propietarios.17. É obrigatorio dar unha volta de recoñecemento antes de comezar a actividade co fin de coñecer o estado da pista.18. Todos os pilotos que usen o circuíto deberán estar en posesión dun seguro para o ano en curso para a práctica do motocros. Para os pilos federados será válido o seguro correspondente á licenza federativa do ano en curso. Para os pilotos non federados será necesaria a presentación previa dun seguro para a práctica do motocros para o ano en curso 19. O tempo máximo de desfrute do circuíto será de 1 hora continua, debendo abandonar as pistas para o desfrute doutros usuarios con canet de socio ou usuarios con entradas de 1 día. No caso de non ter usuarios esperando poderase desfrutar do circuíto dentro do horario.20. Todas estas normas están establecidas para salvagardar a seguridade do tódolos pilotos. Non cumprilas pode ser motivo de expulsión do recinto.21. O piloto deportista EXIME de calquera responsabilidade civil ou penal ó Concello de Lalín ou en que entidade, asociación ou outros ceda a xestión do circuíto así como en toda a súa estrutura por accións e lesións derivadas cara a súa persoa ou terceiros por causa da práctica e participación deportiva realizada no Circuíto do Carrio.22. O piloto é responsable directo de calquera reclamación que poida derivarse do uso da instalación deportiva cos seus vehículos ou da actividade que desenvolvan.23. O feito de que esta norma se expoña no circuíto e na páxina web www.lalin. gal implica que o interesado asume ser o único responsable dos seus actos e lesións ou aquelas que puideran causar a terceiros. Aforo total: 25 persoas en pista e 50 persoas no circuíto. Entradas de día a venda máximas: 20 entradas/día. Establécense dúas modalidades de acceso o circuíto: a) Mediante a adquisición dunha entrada de un día. b) Pola posesión do carné de socio das instalacións, sempre que estea actualizado e non teña o interesado pendente o pago da cota establecida. A modificación deste regulamento entrará en vigor trala publicación íntegra do seu texto no Boletín oficial da Provincia de Pontevedra, consonte o establecido no artigo 70.2 da Lei 7/1985, de 2 de abril, Reguladora das Bases do Réxime Local. No uso das facultades concedidas polo artigo 127 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, e de conformidade co disposto nos artigos 41 a 47, ambos inclusive, do citado R. D. L.2/2004, establécese o Prezo público polo uso e prestación de servizos do Circuito de Motocros do Carrio do Concello de Lalín Os prezos públicos regulados nesta ordenanza constitúen prestacións patrimoniais de carácter público que se satisfarán polos usuarios que voluntariamente fagan uso dos servizos do Circuito do Carrio do Concello de Lalín para a práctica do Motocross. Están obrigados ao pago do prezo público regulado nesta ordenanza quen se beneficie dos servizos prestados por este Concello, ás que se refire o artigo anterior. O prezo público regulado nesta ordenanza devindícase e nace a obriga da pagar dende que se inicie a prestación do servizo, esixíndose o depósito previo do seu importe dacordo co previsto na lei de facendas locais. Establécense as seguintes tarifas do prezo público regulado nesta odenanza, en función das modalidades de utilización dos servizos do Circuito de Motocros do Carrio: O réxime de uso e utilización das instalacións do Circuito establécense no Regulamento de utilización das instalacións deportivas municipais.1. A obriga de pago do prezo público regulado nesta ordenanza nace dende que se inicie a realización da actividade sen ben esíxese o seu depósito previo dacordo co previsto na lei de facendas locais. A estos efectos deberase practicar polo obrigado ao pago a declaración liquidación (autoliquidación) correspondente, ingresándose o importe do prezo público sempre antes de iniciar a actividade. O ingreso do prezo público farase na conta restrinxida que se sinale pola Tesourería municipal. Non se prestará o servizo solicitado sen a presentación do xustificante de ter ingresado o correspondente prezo público, debendo achegarse xunto coa solicitude de utilización da instalación a demais documentación acreditativa do cumprimento dos requisitos esixidos pola normativa do citado circuito. Non obstante, cando se trate de abonos, o pagamento do prezo público farase por adiantado no momento de formalizar o abono mediante a autoliquidación polo importe íntegro anual, sendo obrigatorio domiciliar o seu pagamento para as anualidades sucesivas. A declaración de baixa no servizo deberá formalizarse antes do día 25 do mes anterior ao do vencemento do abono anual, sendo a expedición do abono por anos. Cando un recibo domiciliado sexa devolto pola entidade bancaria, pagarase en efectivo nas dependencias da Tesourería municipal, no seu caso. Os abonados que non estén ao corrente do pagamento das súas cotas, non poderán acceder á instalación, pasando a causar baixa automáticamente.3. No suposto de que por causas non imputables ao interesado deixara de realizarse a actividade solicitada, procederase á devolución do depósito constituído.4. As débedas por prezos públicos poderán esixirse polo procedemento de prema. A presente Ordenanza entrará en vigor, unha vez aprobada con carácter definitivo polo Pleno do Concello, ó día seguinte da súa publicación no Boletín Oficial da Provincia, permanecendo en vigor ata a súa modificación ou derrogación expresas. Lalín, 18 de agosto de 2016.—O Alcalde, Rafael Cuiña Aparicio.